《清明节郭侍御偶与李侍御、孔校书、王秀才游开化寺卧病不得同游赋得十韵兼呈马十八》
唐代·崔元翰

山色入层城，钟声临复岫。
乘闲息边事，探异怜春候。
曲阁下重阶，回廊遥对霤。
石间花遍落，草上云时覆。
钻火见樵人，饮泉逢野兽。
道情亲法侣，时望登朝右。
执宪纠奸邪，刊书正讹谬。
茂才当时选，公子生人秀。
赠答继篇章，欢娱重朋旧。
垂帘独衰疾，击缶酬金奏。

作者简介：崔元翰，名鹏，字以行，唐博陵安平（今河北博野）人。生于唐玄宗开元十七年（729），卒于唐德宗贞元十一年（795）。唐德宗建中二年（781）辛酉科状元及第，而且是连中三元，历史上第一个连中三元的人。该科进士及第十七人。考官：礼部侍郎于邵。试题《白云起封中赋》等。